CELEX: 62016TA0506
Language: sk
Date: 2017-07-06 00:00:00
Title: Vec T-506/16: Rozsudok Všeobecného súdu zo 6. júla 2017 – Bodson a i./EIB („Verejná služba — Zamestnanci EIB — Zmluvná povaha pracovnoprávnych vzťahov — Odmena — Reforma systému odmeňovania a platového postupu — Legitímna dôvera — Právna istota — Zjavne nesprávne posúdenie — Proporcionalita — Povinnosť starostlivosti — Článok 11 ods. 3 vnútorného poriadku EIB“)

21.8.2017   
            
            
               SK
            
            
               Úradný vestník Európskej únie
            
            
               C 277/44
            
         Rozsudok Všeobecného súdu zo 6. júla 2017 – Bodson a i./EIB
   (Vec T-506/16) (1)
   
   ((„Verejná služba - Zamestnanci EIB - Zmluvná povaha pracovnoprávnych vzťahov - Odmena - Reforma systému odmeňovania a platového postupu - Legitímna dôvera - Právna istota - Zjavne nesprávne posúdenie - Proporcionalita - Povinnosť starostlivosti - Článok 11 ods. 3 vnútorného poriadku EIB“))
   (2017/C 277/66)
   Jazyk konania: francúzština
   
      Účastníci konania
   
   
      Žalobcovia: Jean-Pierre Bodson (Luxemburg, Luxembursko) a ďalších 483 žalobcov, ktorých mená sú uvedené v prílohe rozsudku (v zastúpení: L. Levi, avocat)
   
      Žalovaná: Európska investičná banka (EIB) (v zastúpení: pôvodne C. Gómez de la Cruz, G. Nuvoli a T. Gilliams, neskôr T. Gilliams a G. Faedo, splnomocnení zástupcovia, za právnej pomoci P.-E. Partsch, avocat)
   
      Predmet veci
   
   Návrh, založený na článku 270 ZFEÚ, jednak na zrušenie rozhodnutí zahrnutých vo výplatných listinách za apríl 2013 a nasledujúce mesiace, na základe ktorých sa na žalobcov uplatňuje rozhodnutie správnej rady EIB z 18. decembra 2012 a rozhodnutie riadiaceho výboru EIB z 29. januára 2013, ako aj článok uverejnený 5. februára 2013, ktorým boli zamestnanci informovaní o prijatí týchto dvoch rozhodnutí, a jednak na uloženie povinnosti EIB zaplatiť žalobcom sumu zodpovedajúcu rozdielu medzi sumou odmien vyplatených na základe uvedených rozhodnutí a sumou odmien dlžných podľa skoršieho režimu, ako aj náhradu ujmy, ktorá žalobcom údajne vznikla z dôvodu straty ich kúpnej sily
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Pán Jean-Pierre Bodson a ďalší zamestnanci Európskej investičnej banky (EIB), ktorých mená sú uvedené v prílohe, sú povinní nahradiť trovy konania.
            
         
      (1)  Ú. v. EÚ C 207, 20.7.2013 (vec pôvodne zaregistrovaná pred Súdom pre verejnú službu Európskej únie pod číslom F-45/13 a postúpená Všeobecnému súdu Európskej únie 1.9.2016).